Amalies jul

Amalies jul er en norsk adventskalender for barn produsert av NRK 1995. Serien ble sendt i 1995 og i reprise i 1997 og i 2000.

Serien er på 24 episoder og følger Amalie Serina Wang, spilt av Anne Marie Ottersen, i hennes juleforberedelser i et gammelt hus med rødnisser. Serien er forløperen til Jul på Månetoppen der rødnissene møter blånissene. Manuskriptet er skrevet av Gudny Hagen  og regien er ved Torunn Calmeyer Ringen.

Serien ble spilt på Madserud gård mellom Skøyen og Frogner i Oslo. Dette var også opptakssted for barne-tv-serien Huset med det rare i. 

Musikken til sangene i serien ble skrevet av Philip A. Kruse. Denne ble utgitt på CD med samme tittel som TV-serien.

Serien ble også kjent for Nissemors gjennomgangsfrase «sånn er det med den saken». Denne replikken ble også brukt noen ganger av Nisseungen og Amalie.

 Skuespillere 
 Rolle  Skuespiller Nissungen  Pia Borgli Nissemor  Brit Elisabeth Haagensli Blomster-Johan  Jan Hårstad Nissefar  Harald Heide-Steen jr. Feieren  Lasse Lindtner Amalie Serina WangAnne Marie Ottersen MagnusJostein Mellegård Jakobsen KjerstiVeronica Falsen Hiis Frøken Gran  Henny Moan Nissekusine Frøydis Armand Brannmann  Henrik Scheele Flyttefolk  Mari Maurstad og Svein Tindberg Polititvillinger  Svein og Egil Nyhus Huseier Agathe Frantzen  Rut Tellefsen Vaskedamer  Jorunn Kjellsby og Anne Krigsvoll Nabo  Lars Wikdahl Dyrlegen  Sverre Hansen Herr og fru von Lerke-Larsen  Sossen Krohg og Ulf Wengård Tyvene  Sverre Solberg og Jon Eivind Gullord Nissekonge  Jack Fjeldstad Nissedronning  Ada Haug

 Referanser 

Eksterne lenker
 NRKs nettsted for Amalies jul fra 2000


Kategori:Norske julekalendere på TV for barn
Kategori:Norske TV-produksjoner fra 1990-årene
Kategori:Norske barneserier
Kategori:TV-produksjoner på NRK
Kategori:NRK Barne-TV